annonse

annonse

38 millioner norske skattekroner er satt av i revidert nasjonalbudsjett til å finansiere flyttingen av 80 dokumentløse flyktningfamilier ut i kommunene i egne boliger.

Nyheten blir sluppet av Jan Tore Sanner (H) og Trine Skei Grande (V) to uker før det reviderte statsbudsjettet blir lagt frem 15.mai.

Sanner har ingen problemer med å flytte asylsøkerne ut av mottakene og inn i kommunale boliger selv om de mangler ID-dokumenter.

annonse

– Det kan være ulike grunner til at man ikke har fått godkjent sin identitet. Det kan være problemer i det landet man kommer fra, og vi ser at dette tar tid, så derfor skjærer vi nå igjennom slik at disse barnefamiliene kan bli bosatt i en norsk kommune, sier Kunnskaps- og integreringsminister Jan Tore Sanner i et intervju til TV 2.

– Det viktigste er barna

Venstre-leder Trine Skei Grande sier partiet har jobbet hardt for å få gjennom denne ordningen og for at de papirløse asylsøkerne skal integreres.

– Endelig ! 170 # asylbarn skal ut av mottak og bosettes, og foreldrene skal lære norsk og starte integreringen, skriver Venstre-lederen på Twitter.

Grande trekker frem barna til de dokumentløse asylsøkerne som en viktig faktor for integreringen.

– Det viktigste med vedtaket er at vi får til en mye bedre integreringspolitikk, og at alle disse ungene, som vi tror skal være i dette landet i hele sitt liv, får en god start, med god norskopplæring og god skolegang, sier Skei Grande til TV 2.

Lovendringen innebærer at de voksne i familien skal få rett og plikt til introduksjonsprogram eller opplæring i norsk og samfunnskunnskap, på samme måte som andre flyktninger som blir bosatt.